b'\n_START_ARTICLE_\nMlakarica\n_START_SECTION_\nOpis\n_START_PARAGRAPH_\nSamci v svatovskem perju izstopajo od skromnej\xc5\xa1ih samic. Imajo temno zeleno glavo z belim vratnim obro\xc4\x8dkom in rjave prsi. Hrbet in peruti so svetlo sivi, spodnja stran pa je \xc5\xa1e svetleje siva. \xc4\x8crni zadek zaklju\xc4\x8dujeta dva navzgor zakrivljena notranja repna peresa \xc2\xbbkriv\xc4\x8dka\xc2\xab. V letu je glava videti \xc4\x8drna, temno modro zrcalo je na sprednji in zadnji strani ob\xc4\x8drtano z belo progo. Samica je podobna drugim samicam rac, ki se hranijo na gladini, od njih pa se lo\xc4\x8di po temni kapi, temni o\xc4\x8desni progi in oran\xc5\xbenorumenem kljunu. So rjavo obarvane, z zna\xc4\x8dilnim grahastim vzorcem, ki je varovalnega pomena zlasti tedaj, ko vali jajca. Ko mine pomlad, se tudi samci obarvajo podobno kot samice, od katerih jih potem najla\xc5\xbeje lo\xc4\x8dimo po tem, da imajo rumeno obarvan kljun, medtem ko imajo samice oran\xc5\xbenorjavega.\n_START_SECTION_\nPrehrana\n_START_PARAGRAPH_\nPrehrana mlakarice je v glavnem rastlinska, hrani pa se tudi z vodnimi \xc5\xbeivalmi, kot so paglavci \xc5\xbeab, z \xc5\xbeabami ter vodnimi \xc5\xbeu\xc5\xbeelkami v vseh razvojnih fazah.\n_START_SECTION_\nGibanje\n_START_PARAGRAPH_\nMlakarice ne plavajo pod vodo, pogosto pa se jih vidi, kako se s potopljenim prednjim delom telesa pasejo v plitvi vodi, kjer s kljunom dose\xc5\xbeejo dno. Tako kot obvladajo vodno gladino po kateri plavajo, tudi dobro letijo, pogosto celo pono\xc4\x8di.'